Мы махуэхэм
Мэлыжьыхьым и 24, махуэку
КъБР-ми Ингуш Республикэми щIыхь зиIэ я артисткэ Даур Иринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 15 — 16, жэщым градуси 9 — 11 щыхъунущ.
Мэлыжьыхьым и 25, мэрем
Техьэгъуэм ебэныным и дунейпсо махуэщ
Чувашыбзэм и махуэщ
Шэшэныбзэм и махуэщ
ГъущI гъуэгум пыщIа советыдзэхэм я дзэ щIыхьым и махуэщ
Италием и лъэпкъ гуфIэгъуэщ — фашизмэм щытекIуа, нэмыцэдзэхэм къащыIэщIэкIыжа махуэр ягъэлъапIэ.
Хуитыныгъэм и махуэр Португалием щагъэлъапIэ.
КНДР-м IэщэкIэ зэщIэузэда и къарухэр къыщызэрагъэпэща махуэщ.
1920 гъэм Налшык япэ медицинэ IуэхущIапIэ къыщызэIуахащ.
1945 гъэм япэ Украин фронтымрэ япэ Америкэ армэмрэ я дзэхэр Эльбэ деж щызэхуэзащ.
Адыгейм и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ Лъостэн Исуф къызэралъхурэ илъэси 101-рэ ирокъу.
КъБР-м щIыхь зиIэ и артист, пшынауэ Iэзэ Къуэдз Iэбубэчыр и ныбжьыр илъэс 70 ирокъу.
КъШР-м щIыхь зиIэ и артисткэ, КъБР-м и цIыхубэ артисткэ Щэрмэт Людмилэ къыщалъхуа махуэщ.
Биологие щIэныгъэхэм я доктор, профессор, къэрал лэжьакIуэ Щхьэгъэпсо Сэфарбий и ныбжьыр илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 6 — 8, жэщым градуси 5 — 7 щыхъунущ.
